kardosdrur/scandi-wiki huggingface dataset:
Demarkationslinje

En demarkationslinje i international folkeret betegner grænsen mellem to parter eller to stater, ud over hvilken ingen af parterne må foretage operationer eller udøve overhøjhed. Man anvender demarkationslinjer dels ved indgåelse af våbenstilstand, idet der i reglen bestemmes to sådanne linjer, der begrænser en mellemliggende landstrimmel, som ingen af de krigsførende magter må betræde, dels til en foreløbig regulering af grænsen, hvor en endelig grænsedragning ikke kan finde sted.

Eksempler på demarkationslinjer 
 Grænsen mellem besættelsesmagterne i Tyskland og Østrig efter 2. verdenskrig.
 38. nordlige breddekreds, demarkationslinjen  mellem Nord- og Sydkorea.
 Våbenstilstandslinjen efter den Israelsk-Arabiske konflikt i 1949. 
 Den demilitariserede zone ved 17. nordlige breddekreds under Vietnamkrigen.
 Den Grønne linje mellem det østlige og vestlige Beirut under borgerkrigen i Libanon.

I ældre sprobrug 
En demarkationslinje kan betegne en byggebegrænsningslinie, for et areal uden om en fæstning, hvor grundejerne ikke måtte eller kun under særlige betingelser kunne få tilladelse til at opføre bygninger. Linjens placering var afhængig af kanonskudsvidden. 

København var indtil midten af 1800-tallet omgivet af en demarkationslinje, der i 1852 på Sjællandssiden blev flyttet ind til søerne og senere helt ophævet.

I nyere tid har der ikke været fastsat en demarkationslinje, og kun det allernærmeste område underkastes undertiden en indskrænkning med hensyn til byggefriheden, jævnfør demarkationsservitut.

Se også
 Demilitariseret zone

Eksterne henvisninger 
 Palle Berthelsen: Demarkationslinie  Salmonsens Konversationsleksikon, 2. udgave, bind V, s. 944

Krig
Grænser
Folkeret
Robert Hedin

Gunnar Robert Hedin (født 2. februar 1966 i Ystad) er en svensk håndboldtræner og tidligere håndboldspiller, der siden 2018 har været træner for USA's herrelandshold.

Karriere 
Som spiller var Hedin venstre back og spillede i klubber som Ystads IF HF, GWD Minden, TSV St. Otmar St. Gallen og TuS Nettelstedt-Lübbecke i en karriere, der strakte sig fra sidste i 1970'erne til 2004. I perioden 1988-1998 spillede han 195 kampe og scorede 335 mål for det svenske landshold. Han var i 1994 med til at vinde det første EM og året forinden VM-bronze. Desuden var han med til vinde OL-sølv i både 1992 og 1996, inden han vandt sin sidste landsholdsmedalje (sølv) ved VM 1997.

De sidste år af sin karriere var Hedin spillende træner i henholdsvis St. Gallen, Nettelstedt-Lübbecke og Ystad, inden han fra 2005 koncentrerede sig fuldt om trænerjobbet i Ystad. Siden har han været træner for MT Melsungen (2007-2009),  (2008-2014), Aalborg Håndbold (2011-2012) og Bregenz Handball (2014-2017), inden han påtog sig landstrænerjobbet i USA i 2018.

Landsholdsedaljer 
 EM 1994: 
 OL 1992 og OL 1996 
 VM 1997: 
 VM 1993 og VM 1995:

Referencer

Eksterne henvisninger 

 

Personer fra Ystad
Håndboldspillere fra Sverige
Håndboldspillere fra GWD Minden
Håndboldtrænere fra Sverige
Deltagere for Sverige ved sommer-OL 1992
Olympiske håndboldspillere fra Sverige
Olympiske sølvmedaljevindere fra Sverige
True Blood-episoder

True Blood er en amerikansk drama tv-serie, der havde premiere på HBO den 7. september 2008. serien er skabt af Alan Ball, og serien baseret på The Southern Vampire Mysteries (også kendt som Sookie Stackhouse serien) af Charlaine Harris.
Serien kredser om Sookie Stackhouse (Anna Paquin), en telepatisk servitrice, der bor i den landlige by Bon Temps i Louisiana to år efter opfindelsen af et syntetisk blod kaldet Tru blood er vampyrerne ”komme ud af kisten" og har ladet deres tilstedeværelse blive kendt for menneskeheden. Nu er de kæmper for lige rettigheder og assimilation, mens anti-vampyr organisationer begynder at få magt. Sookie verden bliver vendt op og ned da hun forelsker sig i 173-årige vampyr Bill Compton (Stephen Moyer), og skal for første gang navigere igennem prøvelser, trængsler og rædsler af intimitet og relationer. Andre personer er Tara Thornton (Rutina Wesley), Sookies bedste ven som er skrap i munden, hendes skørtejæger bror Jason (Ryan Kwanten) og hendes boss Sam Merlotte shapeshifter (Sam Trammell). True Blood følger en føljeton format, hvor hver episode slutter på en cliffhanger, der fører direkte ind i den næste. Episode titler er taget fra navnet på en sang, der vises på soundtracket til den pågældende episode.

Serie oversigt

Episode liste

Sæson 1 (2008)

Sæson 2 (2009)

Sæson 3 (2010)

Sæson 4 (2011)

Sæson 5 (2012)

Sæson 6 (2013)

Minisoder 
HBO begyndte sende seks mini-episoder den 24. april 2010 for at føre op til sæson tre premieren.

Referencer 

Generelt
 
Specifikke

Episoder
Afsnit af tv-serier
Rue (Nordfyns Kommune)

Rue er en landsby på Nordfyn med under tohundrede indbyggere (2011). Rue er beliggende fem kilometer sydvest for Søndersø og 16 kilometer nordvest for Odense. Byen tilhører Nordfyns Kommune og er beliggende i Region Syddanmark. Rue tilhører Vigerslev Sogn.

Lokaliteter i Nordfyns Kommune
Specialtroppen

Specialtroppen (originaltitel: The Troop) er en amerikansk-canadisk tv-serie der sendes på Nickelodeon. Serien er lavet af Max Burnett, Greg Coolidge og Chris Morgan, og havde premiere på amerikansk tv d. 18. september 2009. Anden sæson havde premiere d. 25. juni 2011.

Handling

Serien handler om High School-eleverne, Jake, Hayley og Felix, der er med i Specialtroppen som sørger for at monstrer Jorden rundt, ikke bliver for udbredte og stadig forbliver ukendte for civile mennesker.

Deres chef, Mr. Stockley, er også lærer på skolen hvor trioen går.

Sæson to

I sæson to tilføjes to agenter til Specialtroppen: Kirby Bancroft-Cadworth III (Matt Shively) sommer erstatter Felix, og Kadence Nash (Malese Jow).

Personer

Jake Collins (Nicholas Purcell) er en sand leder, men ofte så modig at det går galt. Han er lun på Hayley, og bedste ven med Felix. Han har en lillesøster der til tider kan forekomme irriterende og klodset.

Felix Garcia (David Del Rio) er lidt af en nørd. Han vil gerne høre med til de seje og populære, og gør alt for at hænge med på Jakes tog. Han er let at skræmme, og ikke så modig som sin bedste ven.

Han medvirker ikke i sæson to.

Hayley Steel (Gage Golightly) er den eneste pige i trioen (i sæson ét), og meget klog. Hun er klog, sød, populær, og går meget op i skolen ved at medvirke i blandt andet cheerleeding og er i elevrådet. Hun vil gerne gå på Yale efter High School.
Kirby Bancroft-Cadworth III (Matt Shively) medvirker i sæson to. Han kommer fra en meget rig familie og har før været med i en Specialtrop.

Kadence Nash (Malese Jow) er med i sæson to. Hun er lidt af en slem drengepige, elsker skateboarding, og er desuden halvt menneske og halvt monster, hvilket Specialtroppen udmærket ved, og det ved hun.

Mr. Stockley (John Marshall Jones) er chef for Specialtroppen i den afdeling hvor Jake, Hayley, Felix, Kirby og Kadence arbejder. Han er også lærer på skolen, hvor Jake, Hayley og Felix går.

Eksterne henvisninger 
 

Tv-serier for børn
Amerikanske tv-serier fra 2000'erne
Amerikanske tv-serier fra 2010'erne
Canadiske tv-serier fra 2000'erne
Canadiske tv-serier fra 2010'erne
Tv-programmer fra Nickelodeon
Biblia Hebraica (Kittel)

Biblia Hebraica er en latinsk udtryk, som oversat betyder Hebraisk bibel. 

Titlen bruges for de trykte versioner af Tanakhen (Det Gamle Testamente) oversat og redigeret af Rudolf Kittel. (BHK: Biblia Hebraica Kittel).

Biblia Hebraica består af tre dele (BH1, BH2 og BH3).

Bibeludgaver

nl:Biblia Hebraica
pt:Bíblia Hebraica
Thomas Meilstrup

Thomas Meilstrup (født 23. januar 1998) er en dansk sanger og skuespiller. Han er søn af Melodigrandprix-stjernen Gry Meilstrup og komponisten Per Meilstrup. I 2008 spillede han Læris i filmen Frode og alle de andre rødder, som i øvrigt er instrueret af Bubber. Forinden det var han aktiv i Eventyrteatret, hvor han fik undervisning i skuespil, dans og sang. Meilstrup har været gæst ved Stig Rossens julekoncerter. Han har også deltaget i slotskoncert på Ledreborg. I 2011 blev han udvalgt af Tim Schou (forsangeren i A Friend In London), til at være med i programmet Skjulte Stjerner. Thomas og Tim Schou vandt programmet, og Thomas vandt 250.000 kroner. Lige efter programmets slutning udgav han singlen Almost There, som Tim Schou medvirker på. I 2023 lagde han dansk stemme til Prins Erik (Jonah Hauer-King) i Disneys genindspilning af Den Lille Havfrue fra 1989, og sang dermed den danske version af sangen Wild Uncharted Waters (Ud hvor bølger bruser).

Diskografi 
 2011: "Almost There" (featuring Tim Schou)

Filmografi 
 Den Lille Havfrue (2023) – Prins Erik
 Happy Feet 2 (2011) - Synger Eriks opera.
 Frode og alle de andre rødder (2008) – Læris

Referencer

Eksterne henvisninger 
 

Filmskuespillere fra Danmark
Musikere fra Danmark
Jurij Brězan

Jurij Brězan (9. juni 1916 – 12. marts 2006) var en sorbisk forfatter. Han boede i Østtyskland.

Eksterne henvisninger 

Faglitterære forfattere fra Tyskland
Forlæggere
Pine County

Pine County er et county i den amerikanske delstat Minnesota. Amtet ligger i den østlige del af delstaten og grænser op til Carlton County i nord, Chisago County i syd, Isanti County i sydvest, Kanabec County i vest og mod Aitkin County i nordvest. Amtet grænser desuden op til delstaten Wisconsin i øst.

Pine totale areal er 3.716 km² hvoraf 61 km² er vand. I 2000 havde amtet 26.530 indbyggere. Amtets administration ligger i byen Pine City. 
  

Counties i Minnesota
Murray County (Minnesota)

Murray County er et county i den amerikanske delstat Minnesota. Amtet ligger i den sydvestlige del af delstaten og grænser op til Lyon County i nord, Redwood County i nordøst, Cottonwood County i øst, Nobles County i syd, Rock County i sydvest og mod Pipestone County i vest.

Murray Countys totale areal er 1 864 km² hvorav 39 km² er vand. I 2000 havde amtet 9.165 indbyggere. Amtets administrative centrum ligger i byen Slayton.

Amtet har fået sit navn efter William Pitt Murray
 

Counties i Minnesota
Pipestone County

Pipestone County er et county i den amerikanske delstat Minnesota. Amtet ligger i den sydvestlige del af delstaten og grænser op til Lincoln County i nord, Lyon County i nordøst, Murray County i øst og mod Rock County i syd. Amtet grænser desuden op til delstaten South Dakota i vest.

Pipestone Countys totale areal er 1.207 km² hvoraf 1 km² er vand. I 2000 havde amtet 9.893 indbyggere. Amtets administrative centrum ligger i byen Pipestone som også er amtets største by. Amtet blev grundlagt i 1857. Det har navn efter dets gamle stenbrud, hvor indianere bryder catlinit til især traditionelle pibehoveder.

Noter 

Counties i Minnesota
Tom Heinemann

Tom Heinemann (født 1959) er dansk journalist.
Han fik 8. december 2011 Grand Prize ved Europa-Kommissionens Lorenzo Natali-prisoverrækkelse for sin dokumentarfilm, “Fanget i mikrogæld”. Han modtog også kommissionens særlige tv-pris for filmen .

Eksterne henvisninger 

 
 Tom Heinemanns hjemmeside 

Journalister fra Danmark
Underlyd (magasin)

Underlyd er et musikwebmagasin som anmelder primært dansk undergrundsmusik, men i enkelte tilfælle også udenlandsk. Deres hjemmeside  blev åbnet i april, selvom de allerede i 2009 lavede interviews for SPOT Festival, med Electrojuice, Turboweekend, WhoMadeWho, og The William Blakes.
Underlyd beskriver sig selv på følgende måde: "Underlyd vil både anmelde koncerter og plader, og vil interviewe interessante mennesker i musikbranchen, som kan inspirere musikelskere. Underlyd kæmper for at fremme den musik som ikke når det bredeste publikum, fordi vi i Danmark faktisk har en virkelig interessant musikscene, hvor musik ikke altid får den anerkendelse det fortjener."
Indtil nu, består Underlyd af Robin Hansen og Brian Ulrich Skovgaard, og dækker genrene Rock, Indie, Electronica, Jazz, Alternative/punk og Singer/songwriter.
Robin Hansen startede Underlyd, fordi han mente at de danske medier kun dækkede mainstream musik, og mens de to største magasiner i Danmark (Gaffa og Soundvenue) henholdsvis havde ingen fokus, eller fokus på tøj og mode, ville han lave et magasin som fokuserede på selve kunsten i musikken, og aldrig stille "latterlige spørgsmål som 'Hvorfor har i valgt dét bandnavn?', medmindre det havde betydning for kunsten"

Eksterne henvisninger og fodnoter

Tidsskrifter fra Danmark
Angosturabroen

Angosturabroen (Spansk Puente de Angostura) er en hængebro over Orinoco 5 kilometer vest for Ciudad Bolívar i Venezuela med et spænd på 712 meter og en total længde på 1.678 meter.

Broen er tegnet af den lokale ingeniør Paul Lustgarten og blev åbnet den 6. januar 1967 af præsident Raul Leoni. Da broen stod færdig var det den første moderne hængebro i Sydamerika. Den forbinder delstaterne Bolívar og Anzoátegui.

Hængebroer
Venezuela
Seedy Bojang

Seedy Bojang (født 1971 i Gambia) er en gambiansk forfatter, journalist og redaktør.
Siden september 2010 har han opholdt sig i Danmark under fribyordningen.
Han har udgivet 8 bøger, blandt andet The Tip of the Iceberg (2009) og Our Tears and Sorrows (2011).
Bojang har tidligere arbejdet på den nu lukkede gambianske avis The Independent, der blev brændt ned og hvis chefredaktør blev dræbt øjensynligt på grund af regeringskritiske indlæg.
Senere arbejdede han på den gambianske avis The Observer men blev afskediget efter en regeringskritisk artikel.

Referencer 

Romanforfattere
Personer fra Gambia
Clippertonøen

Clippertonøen (, ) er en ubeboet atol, på ni km2, der ligger i det østlige Stillehav.

Øen tilhører Frankrig og er opkaldt efter den engelske kaptajn John Clipperton, der sejlede forbi øen i starten af 1700-tallet.

Eksterne henvisninger og kilder

Noter 

Frankrigs geografi
Øer i Stillehavet
Audi A6 C6

Audi A6 C6 er en personbilsmodel i den øvre mellemklasse fra Audi. Den afløste A6 C5 i 2004 og blev afløst af A6 C7 i 2011.

Historie 
A6 C6 blev introduceret i april 2004, først som Limousine. Stationcarversionen Avant blev introduceret i marts 2005. Fra januar til december 2005 blev der i Tyskland indregistreret 63.621 nye biler. S6 og S6 Avant såvel som Allroad quattro blev introduceret i midten af 2006.

Lang udgave 
Siden 2005 findes der i Kina en forlænget udgave af A6 kaldet A6L. Den er 96 mm længere (i alt 5012 mm) og 26 mm højere (i alt 1485 mm) end den almindelige A6. Akselafstanden er 2945 mm. Grundprisen er ca. 32.800 €.

Facelift 
A6 fik et facelift i midten af 2008. Udefra adskiller den sig fra den tidligere model ved:
 LED-kørelys monteret i forlygterne (kun i forbindelse med xenonforlygter)
 Ændrede baglygter med LED-teknik
 Større sidespejle med integrerede blinklys
 Ændrede kofangere med mindre tågeforlygter og forstørrede luftindtag 

I kabinen var visse detaljer som f.eks. kombiinstrumentet redesignet og forskellige dekorationsindlæg blev betrukket med aluminium.

Tekniske specifikationer

Kilder

Eksterne henvisninger 

C6
Øvre mellemklassebiler
Forhjulstrukne biler
Biler introduceret i 2004
Biler fra 2000'erne
Biler fra 2010'erne
Stationcars
Quinn Sullivan

Quinn Sullivan (født 26. marts 1999) er et amerikansk vidunderbarn, bluesmusiker og guitarist.

Han er kendt for hans tidlige succes. Blandt andet som deltager på The Ellen DeGeneres Showi en alder af seks år. Her deltog han med artisterne Buddy Guyog B.B. King, og udgav også sit første album i en alder af tolv år.

Karriere 
Sullivan begyndte at spille guitar, da han var tre år gammel. Senere har han også studeret med Brian Cass fra The Overclock Orchestra, Toe Jam Puppet Bandog Stan Belmarce. Den første original sang han lavede hed "Sing, Dance, Clap Your Hands", og han skrev den med Chris Waters. Han har siden opnået større popularitet efter, at Buddy Guyhar ladt ham spille ved en koncert i Zeiterion Theater i New Bedford, Massachusetts i 2007.

Sullivan har siden optrådt flere gange med Guy og også B.B. King.. De har blandt andet spillet i The Beacon Theatre i New York City, The Orpheum Theatre i Boston, og Buddy Guy's Legends i Chicago. I 2008 deltog han også på The Oprah Winfrey Show, og på NBC'sThe Today Show i juli 2009. Sullivan åbnede i sommeren 2009 for Buddy Guy's East Coast turné. Samme sommer spillede han også på musikfestivalen Lollapalooza, og senere i oktober på Austin City Limits Festival. I 2011 deltog han også i Jimmy Kimmel Live! showet.

Guitarister fra USA
Bluesmusikere fra USA
Buddy Guy

George "Buddy" Guy (født 30. juli 1936) er en amerikansk bluesmusiker, guitarist og sanger. Han er fremtrædende eksponent for Chicago blues og har haft indflydelse på en lang række fremtrædende guitarister, så som Jimi Hendrix, Eric Clapton, Jimmy Page, Keith Richards, Jeff Beck, John Mayer og Stevie Ray Vaughan. I 1960'erne spillede Buddy Guy som hus-guitarist på Chess Records bl.a. sammen med Muddy Waters, hvor han også indledte et musikalsk partnerskab med mundharmonikaspilleren Junior Wells.

Guy er optaget som nr. 30 på Rolling Stone magazines "liste over de 100 største guitarister gennem tiderne". Hans sang "Stone Crazy" er optaget som nr. 78. på Rolling Stone listen over "100 Greatest Guitar Songs of All Time". Eric Clapton har tidligere beskrevet ham som "den bedste nulevende guitarist".

Noter

Eksterne henvisninger 

Guitarister fra USA
Barnestjerne

Barnestjerne har flere mulige betydninger:

 Barneartist (cirkus m.v.)
 Barnekunstner (sang & musik)
 Barnemodel (mode m.v.)
 Barneskuespiller (teater, film, radio & tv)

Titler der refererer til 'barnestjerne':
  - canadisk komediefilm fra 2004
Cīrava Slot

Cīrava Slot (; i ældre kilder på ) er et slot i landsbyen Cīrava i Cīravas pagasts i Aizpute novads i det vestlige Letland.

Slottet opførtes i 1752 som et jagtslot for den tyskbaltiske baron-familie Zoege von Manteuffel. Det var oprindeligt en uanselig og enkel bygning. I 1868 blev slottet ombygget og udvidet i nygotisk stil, efter et projekt af arkitekt Theodor Seiler. Elementer af slottets interiør er delvist bevaret, og der er dekorative plafonder på nogle værelser og et ildsted med dekorationer i marmor, der går tilbage til begyndelsen af det 19. århundrede. Efter denne rekonstruktion blev slottet en ganske imponerende bygning med meget individuelle former og udseende.

Slottet er omgivet af en landskabspark anlagt i det 19. århundrede. Der er også en dekorativ dam med to øer og en stor samling af træer og buske i parken. Fra 1922 til 1951 havde en teknisk skole for skovbrug til huse på slottet. Senere fungerede slotsbygningen som teknisk landbrugsskole. De sidste par årtier har slottet stået tomt og trænger til renovering.

Kilder

Eksterne henvisninger 
 Cīravas muiža  

Etableret i 1752
Slotte i Letland
Manteuffel

Manteuffel er en pommersk uradelsslægt (ikke at forveksle med Zoege von Manteuffel, en baltisk uradelsslægt).

Kendte medlemmer af slægten 

 Edwin von Manteuffel (1809-1885) – prøjsisk generalfeltmarskal under Den fransk-preussiske krig
 Erasmus von Manteuffel-Arnhausen (1480-1544) – sidste førreformatoriske biskop af Cammin i Pommern
 Ernst Christoph von Manteuffel (1676-1749) – kursaksisk gesandt og minister
 Georg August Ernst von Manteuffel (1765-1842) – kursaksisk departementschef
 Felix von Manteuffel (født 1945) – tysk skuespiller
 Fritz Manteuffel (1875-1941) – tysk gymnast. Deltog ved Sommer-OL 1896 i Athen
 Hans Carl Erdmann von Manteuffel (1773-1844) – prøjsisk overlandretspræsident
 Hasso von Manteuffel (1897-1978) – General der Panzertruppe og politiker
 Heinrich von Manteuffel (general) (1696-1778) – prøjsisk generalløjtnant
 Heinrich von Manteuffel (politiker) (1833-1900) – landråd og medlem af den tyske rigsdag
 Jakob von Manteuffel (1607-1661) – officer i Trediveårskrigen fra brandenburg
 Karl Otto von Manteuffel (1806-1879) – prøjsisk landbrugsminister
 Kurt von Manteuffel (1866-1926) – politiker, landråd
 Otto von Manteuffel (1844-1913) – medlem af den tyske rigsdag
 Otto Theodor von Manteuffel (1805-1882) – prøjsisk premierminister
 Peter August Friedrich von Manteuffel (1768-1842) – tyskbaltisk litterat

Se også 
 Zoege von Manteuffel (også Manteuffel-Szoege)
 Tadeusz Manteuffel, egentlig Tadeusz Manteuffel-Szoege (1902–1970) – polsk historiker

Litteratur 
 Ernst Heinrich Kneschke: Neues allgemeines deutsches Adels-Lexicon, bind 6, Friedrich Voigt, Leipzig 1865, s. 125–126 (Digitaliseret hos Google Books)
 Georg Schmidt: Die Familie von Manteuffel. Freiherr Sächsisch-Niederlausitzer Linie. Berlin 1905.
 Georg Schmidt: Die Familie von Manteuffel. Freiherrlich-Kurländische Linie. Berlin 1909.
 Georg Schmidt: Die Familie von Manteuffel. Stamm Polzin und Arnhausen des pommerschen Geschlechts. Berlin 1915.
 Georg Schmidt: Die Familie von Manteuffel. Stamm Poplow des pommerschen Geschlechts. Berlin 1913.
 Heinrich Graesse: Deutsche Adelsgeschichte. 1876; Nachdruck: Reprint-Verlag, Leipzig 1999. .
 Stefan Hartmann: "Manteuffel, Freiherren von", i: Neue Deutsche Biographie (NDB), bind 16, Duncker & Humblot, Berlin 1990, s. 86.
 Otto Hupp: Münchener Kalender 1909. Buch u. Kunstdruckerei AG, München und Regensburg 1909.
 Genealogisches Handbuch des Adels, Adelslexikon VIII, Band 113 der Gesamtreihe, C. A. Starke Verlag, Limburg (Lahn) 1997.

 
Adelsslægter fra Pommern
Nedertyske efternavne
Helena Vladimirovna af Rusland

Helena Vladimirovna af Rusland (  ; 17. januar 1882 – 13. marts 1957), senere prinsesse Helena af Grækenland og Danmark, var en russisk storfyrstinde, der blev græsk prinsesse som ægtefælle til prins Nikolaos af Grækenland og Danmark.

Biografi 

Storfystinde Helena blev født den 17. januar 1882 i Tsarskoje Selo udenfor Sankt Petersborg. Hun var datter af storfyrst Vladimir Aleksandrovitj af Rusland og Marie af Mecklenburg-Schwerin. Helena var sønnedatter af Aleksandr 2. af Rusland, brordatter til Aleksandr 3. af Rusland og kusine til Nikolaj 2. af Rusland. 

Den unge Helena beskrives som meget arrogant. Flera ægteskabsplaner mislykkedes, men til sidst gik hendes mor med til, at hun giftede sig med prins Nikolaos af Grækenland og Danmark, søn af kong Georg 1. og dronning Olga af Grækenland. 
 
Ægteskabet blev lykkeligt, selv om hendes hovmod vakte en del irritation ved hoffet i Athen. Parret forlod Grækenland, da hendes svoger kong Konstantin 1. af Grækenland blev afsat i 1917. Prins Nikolaos vendte først tilbage til sit hjemland i januar 1938, da hans brorsøn Paul af Grækenland skulle giftes med Frederike af Hannover. En måned senere døde prins Nikolaos i Athen.
 
Efter flugten i 1917 slog parret sin med i Frankrig, hvor prinsesse Helene gik ind i hjælpearbejdet for flygtninge fra den russiske revolution i 1917. Parret havde økonomiske problemer, så de måtte sælge Helenes juveler og Nikolaos's kunstsamling. 

Efter prins Nikolaos's død slog Helene sig ned i Grækenland, hvor hun levede frem til sin død i 1957. Da tyskerne besatte Grækenland i 1941 flygtede det meste af kongefamilen, men prinsesse Helene og Alice af Battenberg (mor til Prins Philip, hertug af Edinburgh) blev tilbage i det besatte land. 
  
Prins Nikolaos og prinsesse Helene er begravede ved Tatoi Palads.

Ægteskab og børn 
Storfystinde Helena giftede sig den 29. august 1902 i Katharinapaladset i Tsarskoje Selo nær Sankt Petersborg med prins Nikolaos af Grækenland og Danmark. De fik tre døtre: 
 Olga af Grækenland og Danmark (1903-1997), gift med prinsregent Paul af Jugoslavien (1893-1976), har efterkommere. 
 Elisabeth af Grækenland og Danmark (1904-1955), gift med Carl Theodor, greve af Toerring-Jettenbach (1900-1967), har efterkommere. 
 Marina af Grækenland og Danmark (1906-1968), gift med prins George, hertug af Kent (1902-1942), har efterkommere. Marina var den sidste udenlandske prinsesse, der giftede sig ind i den britiske kongefamilie.

Referencer

Litteratur

Eksterne links 

Huset Holsten-Gottorp-Romanov
Prinsesser fra Grækenland
Prinsesser fra Danmark
Kongelige fra Rusland